Man verdrink by uShaka-stranduShaka-strand in Durban. Foto: Phillip Bruwer ŉ Man in sy 30’s het Sondagmiddag in die see by die uShaka-strand in Durban verdrink. Chris Botha, woordvoerder van Netcare 911, het gesê ŉ lewensredder het die man uit die see uit gehaal en noodhulp begin toepas terwyl hy vir ŉ ambulans gewag het. “Paramedici het by die lewensredder oorgeneem en die man aan ŉ asemhalingsmasjien gekoppel,” het Botha gesê. “Paramedici het vir ŉ uur lank tevergeefs probeer om die man by te bring. Hy is op die toneel dood verklaar.”